Ján Bakoš

Prof. PhDr. Ján Bakoš, DrSc. (* 2. marec 1890, Modra – † 24. január 1967, Kolín) bol slovenský semitológ, arabista, vysokoškolský pedagóg a prekladateľ. Stal sa zakladateľom modernej slovenskej orientalistiky. Vychoval prvú generáciu slovenských arabistov.

 Rodina 
 Otec: Rudolf Bakoš - zámočnícky majster
 Matka: Mária Kadlečíkova

Životopis
Teológiu a semitológiu študoval v Göttingene, filozofiu semitských národov v Berlíne, Paríži a Ríme. V rokoch 1921-1946 pôsobil ako profesor starozákonných vied na Slovenskej evanjelickej bohosloveckej fakulte, kde bol v rokoch 1944-1945 dekanom. V rokoch 1934-1959 pôsobil aj ako profesor semitských jazykov a kultúr na Filozofickej fakulte UK v Bratislave, kde bol v rokoch 1945-1946 dekanom. Od roku 1953 bol akademikom Slovenskej akadémie vied a od roku 1965 akademikom Československej akadémie vied. V roku 1960 založil Kabinet orientalistiky SAV.

Komentoval a prekladal diela starých sýrskych, arabských a hebrejských filozofov. Preložil z arabčiny do francúzštiny dielo Ibn Sínu (Avicena).

Dielo
Le candélabre des sanctuaires de Grégoire Aboulfaradj dit Barhebraeus I.-II.(Paríž 1930, 1933)
La psychologie d'Ibn Sina (Avicenne) d'après son oeuvre As-Sifa (Praha 1956)

Vyznamenania
1948 Slovenská národná cena za vedu
1962 strieborná plaketa ČSAV Za zásluhy o vedu a ľudstvo
1962 Zlatá medaila Univerzity Komenského
1962 Rad práce

 Externé odkazy 
 Záznam o narodení a krste v matrike evanjelického zboru v Modre; záznam číslo 10; pokrstený ako Jan Fridrich Bakoš

Encyklopédia Slovenska
''Slovenský biografický slovník

Kategória:Narodenia v 1890
Kategória:Úmrtia v 1967
Kategória:Osobnosti z Modry
Kategória:Slovenskí arabisti
Kategória:Slovenskí orientalisti
Kategória:Slovenskí univerzitní profesori
Kategória:Dekani Evanjelickej bohosloveckej fakulty Univerzity Komenského
Kategória:Dekani Filozofickej fakulty Univerzity Komenského